CELEX: 32017D2410
Language: sk
Date: 2017-12-20 00:00:00
Title: Vykonávacie rozhodnutie Komisie (EÚ) 2017/2410 z 20. decembra 2017, ktorým sa menia rozhodnutia 2006/415/ES a 2007/25/ES a vykonávacie rozhodnutie 2013/657/EÚ o určitých ochranných opatreniach v súvislosti s vysoko patogénnou aviárnou influenzou [oznámené pod číslom C(2017) 8969] (Text s významom pre EHP )

21.12.2017   
               
               
                  SK
               
               
                  Úradný vestník Európskej únie
               
               
                  L 342/13
               
            VYKONÁVACIE ROZHODNUTIE KOMISIE (EÚ) 2017/2410
      z 20. decembra 2017,
      ktorým sa menia rozhodnutia 2006/415/ES a 2007/25/ES a vykonávacie rozhodnutie 2013/657/EÚ o určitých ochranných opatreniach v súvislosti s vysoko patogénnou aviárnou influenzou
      
         
            [oznámené pod číslom C(2017) 8969]
         
      
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
      so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
      so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (3), a najmä na jej článok 18 ods. 1 a 7,
      so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (4), a najmä na jej článok 22 ods. 1 a 6,
      so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (5), a najmä na jej článok 63 ods. 3,
      so zreteľom na nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (6), a najmä na jeho článok 36 ods. 1,
      keďže:
      
                  (1)
               
               
                  Rozhodnutia Komisie 2006/415/ES (7) a 2007/25/ES (8) a vykonávacie rozhodnutie Komisie 2013/657/EÚ (9) boli prijaté v súvislosti s výskytom ohnísk vysokopatogénnej aviárnej influenzy podtypu H5N1 s cieľom chrániť zdravie zvierat a ľudí v Únii.
               
            
                  (2)
               
               
                  Rozhodnutím 2006/415/ES sa stanovujú určité ochranné opatrenia, ktoré sa majú uplatňovať v prípade výskytu ohniska vysokopatogénnej aviárnej influenzy podtypu H5N1 u hydiny v niektorom členskom štáte vrátane zriadenia oblastí A a B v súvislosti s predpokladaným alebo potvrdeným ohniskom uvedenej choroby.
               
            
                  (3)
               
               
                  Rozhodnutím 2007/25/ES sa stanovujú určité ochranné opatrenia v súvislosti s vysokopatogénnou aviárnou influenzou a premiestňovaním vtákov ako spoločenských zvierat v sprievode ich majiteľov do Únie.
               
            
                  (4)
               
               
                  Vo vykonávacom rozhodnutí 2013/657/EÚ sa stanovuje, že v prípade pozitívneho nálezu aviárnej influenzy podtypu H5N1 u voľne žijúcich vtákov alebo výskytu ohniska tejto choroby u hydiny vo Švajčiarsku sa ochranné opatrenia Únie uplatňujú len v tých častiach Švajčiarska, v ktorých príslušný orgán tejto tretej krajiny uplatňuje ochranné opatrenia rovnocenné s opatreniami stanovenými v rozhodnutí 2006/415/ES a rozhodnutí Komisie 2006/563/ES (10).
               
            
                  (5)
               
               
                  Opatrenia stanovené v rozhodnutiach 2006/415/ES a 2007/25/ES a vo vykonávacom rozhodnutí 2013/657/EÚ sa uplatňujú do 31. decembra 2017.
               
            
                  (6)
               
               
                  Väčšina ohnísk vysokopatogénnej aviárnej influenzy u hydiny a iných vtákov chovaných v zajatí, ako aj prípady u voľne žijúcich vtákov v Únii boli v posledných rokoch spôsobené podtypmi H5 inými ako H5N1 ázijského pôvodu. Tento kmeň vírusu je však aj naďalej vo veľkej miere rozšírený u hydiny a iných vtákov chovaných v zajatí, ako aj u voľne žijúcich vtákov vo viacerých ázijských a afrických krajinách, a tým riziká pre zdravie zvierat a ľudí v Únii pretrvávajú.
               
            
                  (7)
               
               
                  Preto je vhodné ďalej zmierňovať riziká, ktoré predstavuje tento vírus, a to prostredníctvom určitých ochranných opatrení v súvislosti s ohniskami vysokopatogénnej aviárnej influenzy u hydiny a iných vtákov žijúcich v zajatí v Únii a zachovať opatrenia, ktorých cieľom je predchádzať možnému preniknutiu vírusov vysokopatogénnej aviárnej influenzy do Únie prostredníctvom dovozu komodít z hydiny vrátane vstupu vtákov ako spoločenských zvierat.
               
            
                  (8)
               
               
                  Vstup vtákov ako spoločenských zvierat v sprievode majiteľa na územie Únie, predstavuje nízke riziko zavlečenia vírusu aviárnej influenzy do Únie, ak sú splnené požiadavky rozhodnutia 2007/25/ES a vtáky sú určené na chov v domácnosti alebo inom obydlí majiteľa alebo zodpovednej osoby. Požiadavky na cieľové miesto vtákov ako spoločenských zvierat po ich vstupe do Únie však nie sú v rozhodnutí 2007/25/ES dostatočne stanovené, čo by mohlo viesť k tomu, že by sa tieto vtáky mohli zúčastňovať prehliadok, trhov, výstav alebo iných podujatí, na ktorých sa zhromažďujú vtáky, pri ktorých existuje vyššie riziko možného rozšírenia nákazy. Rozhodnutie 2007/25/ES by sa preto malo zmeniť, aby sa jasne stanovila požiadavka, že takéto vtáky sa nesmú zúčastňovať takýchto podujatí pred uplynutím obdobia 30 dní od ich vstupu do Únie.
               
            
                  (9)
               
               
                  Európsky úrad pre bezpečnosť potravín navyše prijal 14. septembra 2017 vedecké stanovisko k aviárnej influenze (11) (stanovisko úradu EFSA). Opatrenia stanovené v rozhodnutiach 2006/415/ES a 2007/25/ES a vo vykonávacom rozhodnutí 2013/657/EÚ by sa mali preskúmať vzhľadom na zistenia v stanovisku úradu EFSA.
               
            
                  (10)
               
               
                  Aby sa zachovali existujúce ochranné opatrenia a umožnilo dôkladné posúdenie možností politiky plánovaného preskúmania pravidiel Únie na základe zistení stanoviska úradu EFSA, malo by sa obdobie uplatňovania rozhodnutí 2006/415/ES a 2007/25/ES a vykonávacieho rozhodnutia 2013/657/EÚ predĺžiť do 31. decembra 2018.
               
            
                  (11)
               
               
                  Pokiaľ ide o rozhodnutie 2007/25/ES, je takisto vhodné aktualizovať podmienky vstupu vtákov ako spoločenských zvierat na územie Únie tým, že sa stanoví používanie antigénu aviárnej influenzy vtákov H7 v diagnostických testoch a očkovacích látkach.
               
            
                  (12)
               
               
                  Aby sa uľahčilo uplatňovanie pravidiel Únie, ku ktorým patrí aj udeľovanie osvedčení na dovoz vtákov ako spoločenských zvierat do Únie, mali by sa v záujme zohľadnenia zmien v právnych predpisoch Únie takisto aktualizovať určité odkazy v rozhodnutí 2007/25/ES.
               
            
                  (13)
               
               
                  Rozhodnutia 2006/415/ES a 2007/25/ES a vykonávacie rozhodnutie 2013/657/EÚ by sa preto mali zodpovedajúcim spôsobom zmeniť.
               
            
                  (14)
               
               
                  Aby sa zamedzilo akémukoľvek narušeniu dovozu vtákov ako spoločenských zvierat do Únie, malo by sa počas prechodného obdobia s výhradou splnenia určitých podmienok povoliť používanie veterinárneho osvedčenia vydaného v súlade s rozhodnutím 2007/25/ES v znení platnom pred zmenami prijatými týmto rozhodnutím.
               
            
                  (15)
               
               
                  Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO ROZHODNUTIE:
      Článok 1
      V článku 12 rozhodnutia 2006/415/ES sa dátum „31. decembra 2017“ nahrádza dátumom „31. decembra 2018“.
      Článok 2
      Rozhodnutie 2007/25/ES sa mení takto:
      
                  1.
               
               
                  V článku 1 ods. 1 písm. b):
                  
                              a)
                           
                           
                              body ii), iii) a iv) sa nahrádzajú takto:
                              
                                          „ii)
                                       
                                       
                                          podstúpili 30-dňovú karanténu po dovoze do členského štátu určenia, a to v zariadeniach schválených v súlade s článkom 6 ods. 1 vykonávacieho nariadenia Komisie (EÚ) č. 139/2013 (*1), alebo
                                       
                                    
                                          iii)
                                       
                                       
                                          boli za posledných šesť mesiacov a najneskôr 60 dní pred odoslaním z tretej krajiny zaočkované a minimálne raz preočkované proti vtáčej chrípke podtypu H5 alebo H7; použitá očkovacia látka, resp. látky museli byť schválené pre príslušné druhy v súlade s pokynmi výrobcu, alebo
                                       
                                    
                                          iv)
                                       
                                       
                                          boli minimálne 10 dní pred vývozom izolované a podstúpili test, ktorým sa zisťuje antigén alebo genóm vtáčej chrípky H5 a H7 podľa kapitoly o vtáčej chrípke Príručky diagnostických testov a vakcín pre suchozemské zvieratá, ktorú OIE pravidelne aktualizuje, a ktorý sa vykonal na vzorke odobratej najskôr v tretí deň izolácie, a
                                       
                                    
                                 (*1)  Vykonávacie nariadenie Komisie (EÚ) č. 139/2013 zo 7. januára 2013, ktorým sa ustanovujú zdravotné podmienky pre zvieratá pri dovoze určitých druhov vtákov do Únie a podmienky karantény (Ú. v. EÚ L 47, 20.2.2013, s. 1).“"
						
                           
                        
                              b)
                           
                           
                              Vkladá sa nový bod v):
                              
                                          „v)
                                       
                                       
                                          boli premiestnené do domácnosti alebo iného obydlia v rámci Únie a počas 30 dní od ich vstupu do Únie sa nesmú zúčastňovať prehliadok, trhov, výstav alebo iných podujatí, na ktorých sa zhromažďujú vtáky, okrem premiestnenia do schváleného karanténneho zariadenia po ich dovoze do Únie, ako sa uvádza v bode ii).“
                                       
                                    
                        
            
                  2.
               
               
                  V článku 2 sa odsek 4 nahrádza takto:
                  „4.   Pokiaľ sa kontrolami zistí, že zvieratá nespĺňajú požiadavky stanovené v tomto rozhodnutí, uplatňuje sa článok 35 nariadenia Európskeho parlamentu a Rady (EÚ) č. 576/2013 (*2).
                  
                     (*2)  Nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (Ú. v. EÚ L 178, 28.6.2013, s. 1).“"
						
               
            
                  3.
               
               
                  V článku 6 sa dátum „31. decembra 2017“ nahrádza dátumom „31. decembra 2018“.
               
            
                  4.
               
               
                  V prílohe II sa časť II vzoru veterinárneho osvedčenia mení takto:
                  
                              a)
                           
                           
                              Bod 3 sa nahrádza takto:
                              
                                          „[3.
                                       
                                       
                                          Tieto vtáky spĺňajú aspoň jednu z týchto podmienok:
                                          
                                                      (1) buď
                                                      
                                                   
                                                   
                                                      [pochádzajú z tretej krajiny uvedenej v zozname v časti 1 prílohy I alebo časti 1 prílohy II k nariadeniu (EÚ) č. 206/2010 a boli umiestnené v zariadeniach uvedených v bode I.11 pod úradným dohľadom najmenej 30 dní pred odoslaním a boli účinne chránené pred kontaktom s akýmikoľvek inými vtákmi;]
                                                   
                                                
                                                      (1) alebo
                                                      
                                                   
                                                   
                                                      [ak boli očkované … [dd/mm/rrrr] a aspoň raz preočkované … [dd/mm/rrrr] v súlade s pokynmi výrobcu počas posledných 6 mesiacov a najneskôr 60 dní pred odoslaním proti vtáčej chrípke podtypu H5 a H7. Použitá očkovacia látka, resp. látky nie sú živými očkovacími látkami a sú schválené pre dané druhy v tretích krajinách odoslania alebo aspoň v jednom členskom štáte Európskej únie;]
                                                   
                                                
                                                      (1) alebo
                                                      
                                                   
                                                   
                                                      [boli izolované počas najmenej počas 10 dní pred odoslaním a podstúpili test, ktorým sa zisťuje antigén alebo genóm vtáčej chrípky H5 a H7 podľa kapitoly 2.3.4. o vtáčej chrípke pravidelne aktualizovanej Príručky diagnostických testov a vakcín pre suchozemské zvieratá Medzinárodného epizootického úradu (OIE), a ktorý bol vykonaný na vzorke odobratej … [dd/mm/rrrr], a to najskôr v tretí deň izolácie;]
                                                   
                                                
                                                      
                                                         a
                                                      
                                                   
                                                   
                                                      sú premiestnené do domácnosti alebo iného obydlia v rámci Únie a počas 30 dní od ich vstupu do Únie sa nesmú zúčastňovať prehliadok, trhov, výstav alebo iných podujatí, na ktorých sa zhromažďujú vtáky.]
                                                   
                                                
                                                      (1) alebo
                                                      
                                                   
                                                   
                                                      
                                                                  [3.
                                                               
                                                               
                                                                  Majiteľ/osoba zodpovedný(-á) za vtáky vyhlásil(-a), že zariadil(-a) 30-dňovú karanténu po vstupe v schválenom karanténnom zariadení alebo centre v súlade s článkom 6 ods. 1 vykonávacieho nariadenia (EÚ) č. 139/2013.“
                                                               
                                                            
                                                
                                    
                        
                              b)
                           
                           
                              Bod 4.1 sa nahrádza takto:
                              
                                          „4.1.
                                       
                                       
                                          vtáky sú spoločenskými zvieratami podľa vymedzenia v článku 3 písm. b) nariadenia (EÚ) č. 576/2013 a sú určené na nekomerčné premiestňovanie.“
                                       
                                    
                        
            
                  5.
               
               
                  Do prílohy III sa dopĺňa tento bod 5:
                  
                              „5.
                           
                           
                              Vtáky sa musia premiestniť do domácnosti alebo iného obydlia v rámci Únie a počas 30 dní od ich vstupu do Únie sa nesmú zúčastňovať prehliadok, trhov, výstav alebo iných podujatí, na ktorých sa zhromažďujú vtáky, okrem premiestnenia do schváleného karanténneho zariadenia po ich vstupe na územie Únie.“
                           
                        
            Článok 3
      V článku 4 vykonávacieho rozhodnutia 2013/657/EÚ sa dátum „31. decembra 2017“ nahrádza dátumom „31. decembra 2018“.
      Článok 4
      Počas prechodného obdobia do 1. marca 2018 môžu na územie Únie naďalej vstupovať vtáky ako spoločenské zvieratá sprevádzané veterinárnym osvedčením vydaným pred uvedeným dátumom, a to počas obdobia platnosti tohto osvedčenia vydaného v súlade so vzorom veterinárneho osvedčenia stanoveným v prílohe II a s vyhlásením stanoveným v prílohe III k rozhodnutiu 2007/25/ES v ich znení platnom pred zmenami rozhodnutia 2007/25/ES zavedenými článkom 2 tohto rozhodnutia.
      Článok 5
      Toto rozhodnutie je určené členským štátom.
      
         V Bruseli 20. decembra 2017
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Ú. v. ES L 395, 30.12.1989, s. 13.
      
         (2)  Ú. v. ES L 224, 18.8.1990, s. 29.
      
         (3)  Ú. v. ES L 268, 24.9.1991, s. 56.
      
         (4)  Ú. v. ES L 24, 30.1.1998, s. 9.
      
         (5)  Ú. v. EÚ L 10, 14.1.2006, s. 16.
      
         (6)  Ú. v. EÚ L 178, 28.6.2013, s. 1.
      
         (7)  Rozhodnutie Komisie 2006/415/ES zo 14. júna 2006 o určitých ochranných opatreniach v súvislosti s vysoko patogénnou vtáčou chrípkou podtypu H5N1 u hydiny v Spoločenstve a ktorým sa zrušuje rozhodnutie 2006/135/ES (Ú. v. EÚ L 164, 16.6.2006, s. 51).
      
         (8)  Rozhodnutie Komisie 2007/25/ES z 22. decembra 2006 o určitých ochranných opatrenia v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva (Ú. v. EÚ L 8, 13.1.2007, s. 29).
      
         (9)  Vykonávacie rozhodnutie Komisie 2013/657/EÚ z 12. novembra 2013 o určitých ochranných opatreniach v súvislosti s vysokopatogénnou aviárnou influenzou podtypu H5N1, ktoré sa majú uplatniť v prípade výskytu ohniska tejto choroby vo Švajčiarsku, a ktorým sa zrušuje rozhodnutie 2009/494/ES (Ú. v. EÚ L 305, 15.11.2013, s. 19).
      
         (10)  Rozhodnutie Komisie 2006/563/ES z 11. augusta 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u voľne žijúceho vtáctva v Spoločenstve, ktorým sa zrušuje rozhodnutie 2006/115/ES (Ú. v. EÚ L 222, 15.8.2006, s. 11).
      
         (11)  Vestník EFSA (EFSA Journal) (2017) 15(10):4991.